a posse ad esse
Store norske leksikon,Religion og filosofi,Filosofiens fagdisipliner,Filosofisk logikk
A posse ad esse er en av flere logiske slutningsregler som angår forholdet mellom mulig og faktisk eksistens. A posse ad esse, som på latin betyr 'fra å være mulig til å være', gjelder ikke: Selv om det er mulig at det er liv på Mars, er det ikke dermed sikkert at det finnes.
Ab esse ad posse valet consequentia, tillater slutning fra det at x eksisterer til det at x er mulig. Hvis måneraketter finnes, er det altså mulig å bygge dem. En tredje variant er a non posse ad non esse valet consequentia er latin for 'fra ikke å være mulig til å ikke være': Hvis enhjørninger er (biologisk) umulig, så finnes ingen enhjørninger.En fjerde regel, a non esse ad non posse non valet consequentia, latin for 'fra ikke å være til ikke å være mulig') forbyr slutning fra det at x ikke finnes til det at x er umulig. Selv om månebusser (ennå) ikke finnes, beviser ikke det at de er umulige. Les mer i Store norske leksikon logikk